Malema gee speaker tot Sondag tydJulius Malema op 21 Augustus 2014 buite die Nasionale Vergadering Foto: Nardus Engelbrecht/SAPA Malema het Mbete tot Sondag 12:00 gegee om af te sien van haar voorneme om hom uit die parlement te skors en sê hy sal met regsaksie voortgaan indien sy dit nie doen nie. Malema het die uitlating gemaak in sy formele antwoord aan Mbete nadat sy briewe aan hom en die 24 ander EFF-LP’s gestuur het oor haar voorneme om hulle uit die parlement te skors. Mbete het elke EFF-LP gevra om individueel antwoorde aan haar te verskaf oor hoekom sy hulle nie vir tot twee weke uit die parlement moet skors nie. Malema voer in sy antwoord aan dat Mbete buite haar mandaat optree aangesien hy geen wet oortree het nie. Malema sê hy is nie direk gevra om die parlement te verlaat nie en dat die EFF eers nadat die sitting verdaag is begin dreunsing het. Hy sê dit is dus vals om te sê dat hulle die sitting ontwrig het. “Dit is my oortuiging dat dit wat ons gedoen het, ten doel gehad het om die president as hoof van die uitvoerende gesag aanspreeklik te hou,” het hy gesê. Mbete sal die Nasionale Vergadering na verwagting Dinsdag formeel versoek om haar toestemming te gee om die EFF se LP’s te skors. Die EFF het verlede Donderdag chaos in die Nasionale Vergadering veroorsaak terwyl president Jacob Zuma besig was om vrae te antwoord. Lees ook: EFF dreig met regstappe oor moontlike skorsing EFF-LP’s dalk geskors oor ontwrigting in parlement Gebeurlikheidsplan in plek gestel ná ontwrigting in parlement Video: Malema-sekwestrasie: Saak uitgestel EFF ‘n “bedreiging vir demokrasie” EFF ontwrig wéér parlement